Autor: © Jaroslav Čierny

Grafika: Zuzi Maat

Korektúra: Silvia Valkovič

Ilustrácie: © Ivana Vargončíková

Vydavateľstvo: © Elist s. r. o., Liptovský Mikuláš

Rok vydania: 2022

ISBN: 978-80-8197-464-9 pdf

ISBN: 978-80-8197-465-6 ePub

ISBN: 978-80-8197-466-3 pdf

Lastovička

Aký je to vtáčik?

To je lastovička.

Hlávočku má malú,

biele bruško má.

Spevom nežným,

ako v tvojich modlitbičkách,

aj štebotom sa ti,

synček, podobá.

Keď sa náruživo

do tvorenia oddá,

v miestach svojich hniezdísk

veselosťou hrá.

Všetečná a ľahká,

spev čistý jak voda,

priestor popohládza,

vánku podobná.

A keď máš aj tieseň

vo svojom srdiečku,

ako to už ľudia

zavše mávajú,

poteš svoje očká,

hľaď na lastovičku,

nech potom spokojne

v mieri búvajú.

Včielky

Kam sa všetky včielky

toľko ponáhľajú?

Každá chce byť prvá,

blúdiac lúčinou.

Veru akoby ich,

hýrivo sa hrajúc,

v okvetenom svete

Boh bol pošibol.

Im však každú z ich hier

slnce predpisuje,

veď zaplniť prácou

dni im dané je.

A čo ľuďom nie je,

im vždy určené je,

obťažkaným k pádu

mať vždy nádeje.

Aj piesenka tklivá

rozjasnieva čielko

a dušička zreje

v práce bzučaní,

aby si aj ty raz

bol takouto včielkou,

tvorením svet plniac,

a nie túlaním.

Motýle

A či tamto všade

kvietky poletujú?

Nie, to začarúva

svet roj motýlí.

Od kvetov ich veru

sotva rozoznajúc,

každý si tak ľahko

s nimi pomýli.

Keď podpráža slnce,

jeden belasie sa,

druhý zrumenený

ako dievča zbozkané,

Koniec ukážky